kardosdrur/scandi-wiki huggingface dataset:
Danser med Drenge (album)

Danser med Drenge var også titlen på Danser med Drenges debutalbum, som udsendtes på LP og CD i april 1993.

Albummet blev samtidig pladedebut for den 25-årige sangerinde Philippa Bulgin, som imidlertid døde i 1994, et år efter albummets release. De øvrige medlemmer af bandet ved udgivelsen var sangskriver og initiativtager Klaus Kjellerup (tidl. Tøsedrengene) og keybordmanden Jesper Mejlvang (tidl. One-Two). 

Den første single fra albummet, "Hvorlænge vil du ydmyge dig?", udkom i marts 1993, og blev pænt afspillet på DRs P3, måske takket være en nul-klip-video af sangen, som filmmanden Jan Weincke producerede.

Alle albummets sange er skrevet af Klaus Kjellerup med enkelte musik-bidrag fra Jesper Mejlvang og Henrik Stanley Møller, samt to tekster fra Kjellerups tidl. kollega i Tøsedrengene, Anne Dorte Michelsen.

Albummets cover, designet af Finn Bjerre, viser et gammelt sort/hvidt foto af et melankolsk balletdansende par, der er placeret ovenpå et bjerg af søm, som rækker helt ud i horisonten.

Albummet havde været længe undervejs - gruppen havde forsøgt at få en pladeaftale med materialet siden 1991, men ingen pladeselskaber var interesseret i at udgive "Hvorlænge vil du ydmyge dig?", fordi sangen var på dansk, hvilket ikke var trendy på det tidspunkt. Først i sommeren 1992 lykkedes det gruppen at indgå aftale med Pladecompagniet. 

Så snart albummet udkom, trådte det ind på hitlisten, hvor det holdt sig året ud, og endte med at blive et af årets mest solgte album i 1993. Albummet gav DmD fire Grammy-nomineringer i 1994, det har opnået dobbeltplatin og nåede at sælge 270.000 eksemplarer, inden CD'en udgik. Efterfølgende har albummet opnået 4 x platin på streamingtjenesterne, mens albummets singler "Hvorlænge vil du ydmyge dig?" og "Aldrig undvære dig" opnåede henholdsvis platin og guld i 2020.

Tracks 

 "Hvorlænge vil du ydmyge dig?" - (Kjellerup) [4:49]
 "Kolde hjerter" – (Kjellerup) [4:42]
 "Gør hvad du vil" - (Kjellerup, Michelsen) [4:32]
 "Drømmen om at blive noget stort" - (Mejlvang, Kjellerup) [4:11]
 "Aldrig undvære dig" - (Kjellerup) [5:05]
 "Grib chancen" - (Kjellerup) [4:19]
 "Jeg vil hellere gå i søen" - (Stanley, Kjellerup) [4:00]
 "Du gik uden at se dig tilbage" - (Kjellerup, Michelsen) [4:51]
 "Var det en fejl?" – (Kjellerup) [4:56]
 "Vi skal nok få gjort en mand ud af dig (Sorø Akademi 1967)" – (Stanley, Kjellerup) [4:54]
 "Alt for at beholde dig" – (Kjellerup) [3:44]

Musikere (band) 

 Philippa Bulgin (vokal)
 Klaus Kjellerup (guitar, akustisk guitar, synthbas, keyboards, kor)
 Jesper Mejlvang (flygel, keyboards, synth, kor)

Gæster 

 Hannibal Gustafsson (lead guitar 2, 4, 8, 9)
 Jonas Krag (guitar 1, 6, 7)
 Jon Bruland (bas 2, 3, 6, 9, 10)
 Jan Sivertsen (trommer 1, 3, 5, 6, 7, 9)
 Emil de Waal (trommer 2, 4, 10)
 Rune H. Olesen (percussion)
 Chief 1 (rap 7)
 Jan Glæsel (trompet 3)
 Niels Harrit (tenor- og baryton saxofon 3)
 Nils Landgren (trækbasun 3)
 Ann-Louise Mathiesen, Nina Forsberg, Iben Kellermann, Wencke Barfoed, Henrik Stanley Møller (kor)

Referencer 

Debutalbum fra Danmark
Debutalbum fra 1993
Danser med drenge-album
ZZZ

ZZZ (eller Zzz) kan have flere betydninger, heriblandt:

 et onomatopoietikon eller udråbsord, der betegner snorken eller søvn, blandt andet brugt i tegneserier
 Zzz Rakotovelo - en politiker fra Madagaskar, der i to valgperioder sad i det franske parlament
Alte Pinakothek

Alte Pinakothek er et kunstmuseum i kunstmuseumsområdet i München i Tyskland. Det er et af de ældste gallerier i verden, og det indeholder en vigtig samling gamle mestres malerier. Alte (gamle) refererer til perioden, som samlingen dækker - fra 1300-tallet til 1700-tallet. Neue Pinakothek, der blev genopført i 1981, dækker 1800-tallets kunst og Pinakothek der Moderne, som åbnede i 2002, udstiller moderne kunst. De tre gallerier er en del af Bayerische Staatsgemäldesammlungen, som er en organisation for Bayern.

Gallery 
Udvalgte værker:

Referencer

Eksterne henvisninger 

 
 Panorama Alte Pinakothek

Museer i München
Museer etableret i 1836
Kunstmuseer i Tyskland
YYY

YYY kan have flere betydninger, heriblandt:

 Yeah Yeah Yeahs, et band fra New York
 Mont-Joli Airport i Quebec, Canada (IATA-kode YYY)
 The Yada Yada, et udtryk fra tv-serien Seinfeld
 YYY, produktionskoden for Doctor Who-episoden "The Monster of Peladon" fra 1974
XXX

XXX kan have flere betydninger, heriblandt:

 Tallet 30 i romertal
 xXx - film fra 2002
 .xxx - generisk topdomæne tiltænkt pornografisk indhold
 "Ingen møntenhed" - kode i ISO 4217

Se også 
 Amsterdams byvåben og flag, som indeholder tre andreaskors
Lyngvrå

Lyngvrå (dansk) eller Lüngerau (tysk) er en landsby beliggende mellem Lindved og Store Vi på den slesvigske midtslette i Sydslesvig i det nordlige Tyskland.

Stednavnet er første gang nævnt 1352. Navnet er sammensat af lyng og vrå. På dansk fandftes tidligere også formen Lyngraa, tilsvarende blev stednavnet på tysk til Lüngerau. Landsbyens sydlige del kaldes for Sønderup (Süderup). Indtil den slesvigske krig 1864 hørte landsbyen under Store Vi Sogn i Vis Herred (Flensborg Amt, Slesvig). I 1974 indgik Lyngvrå sammen med Lindeved, Lille Vi, Linå, Risbrig og Sillerup i den nye Lindeved Kommune (Slesvig-Flensborg kreds).

Der findes store lyng- og skovstrækninger i området. Tæt på landsyben ligger Lindeved Skov. Der er flere små vandstrømme omkring Lyngvrå såsom Vibæk (Wiehebek), der løber vest for byen.

Lyngvrå er genstand i flere lokale folkesagn, f. eks om den faldne krigers ånd, som kom tilbage til sin kæreste for at tage afsked.

Noter 

Byer i Kreis Slesvig-Flensborg
UAE Tour 2020

UAE Tour 2020 var den 2. udgave af cykelløbet UAE Tour. Det emiratarabiske etapeløb var det tredje arrangement på UCI's World Tour-kalender i 2020 og blev arrangeret mellem 23. og 27. februar 2020.

Løbet blev afholdt under udbruddet af coronavirus 2019–20 og efter 5. etape blev to holdmedarbejdere fra et af holdene testet positiv for virussen.
Som en reaktion testede de lokale myndigheder alle deltagerne og satte dem samtidig i karantæne, deriblandt ryttere, arrangører og holdmedarbejdere, og aflyste de to sidste etaper.

Britiske Adam Yates fra  blev kåret som vinder, da han førte løbet samlet efter 5. etape.

Hold og ryttere

Danske ryttere 
Jonas Gregaard kørte for 
Michael Mørkøv kørte for 
Michael Carbel kørte for 
Asbjørn Kragh Andersen kørte for 
Jesper Hansen kørte for 
Niklas Eg kørte for

Etaperne

1. etape

2. etape

3. etape

4. etape

5. etape

6. etape 
Aflyst som følge af coronavirus

7. etape 
Aflyst som følge af coronavirus

Resultater

Samlede stilling

Pointkonkurrencen

Ungdomskonkurrencen

Startliste

Referencer

Eksterne henvisninger

2020
UCI World Tour 2020
Sig mig ... er De klar over, hvem vi var?

Sig mig ... er De klar over, hvem vi var? er den ironiske titel på Danser med Drenges tredje album, som blev udsendt på CD i april 1997. Albummet var et brud med stilen på DmD's to tidligere udspil, Danser med Drenge fra 1993 og Så længe vi er her fra 1995.

Coveret viser bandet på en 'old school' hverdagsagtig facon, hvor Rie Rasmussen, Klaus Kjellerup, Stanley Møller, Steffen Qwist og det nye medlem Simon West hænger i en sofa i et kakkelbordmiljø og ryger cigaretter. Coveret og CD-skiven er designet med gammeldags LP-layout, og tekstgrafikken er med gammel dansk bogstavering, hvor bogstavet å skrives som dobbelt-a.

Albummet er inspireret af 90'ernes hip-hop bølge, og Jazzy H (fra Østkyst Hustlers) medvirker på flere tracks som rapper og med-tekstforfatter. Desuden medvirker den tidl. Tøsedrenge-sangerinde, Maria Bramsen som rapper.

Bandet har selv forklaret stilbruddet med, at de ville videre fra det tidligere album, Så længe vi er her, som kredsede om eksistentielle emner på grund af den tidl. sangerinde Philippa Bulgins dødsfald. Nu skulle teksterne handle om hverdagsting.

Albummet blev kaldt "barsk voksenpop" af Aalborg Stiftstidende, og fik flere gode anmeldelser. Dette var uvant for DmD i 90'erne, hvilket de ironisk har kommenteret. Albummet blev dog aldrig nogen salgsmæssig succes, og kun én af sangene har haft plads i bandets live-program senere - den humoristiske "Hvem skal vi rakke ned i dag?".

Tracks 

 "Pastorens intro" - [0:08]
 "Det gamle slæng" – (Kjellerup, Trier) [6:09]
 "Vi er som vi er" - (Stanley, Kjellerup, Trier) [6:05]
 "Nu maa vi videre" - (Kjellerup) [4:16]
 "Naar jeg dør" - (Kjellerup) [5:06]
 "Hvad er det vi venter paa?" - (West, Kjellerup, Trier) [4:50]
 "Jeg gaar op og lægger mig" - (Kjellerup, Trier) [6:13]
 "Ka' I se mig allesammen?" - (West, Kjellerup) [5:33]
 "Hvem skal vi rakke ned i dag?" – (Kjellerup, Trier) [4:56]
 "Tal til mig" – (Kjellerup) [3:28]
 "Kan nogen høre mit raab?" – (Kjellerup) [3:17]

Musikere (band) 

 Rie Rasmussen (vokal)
 Klaus Kjellerup (bas, guitar, keyboards, rap, kor)
 Steffen Qwist (lead guitar)
 Henrik Stanley Møller (keyboards, kor)
 Simon West (el-piano, orgel)

Gæster 

 Jazzy H (rap 3, 6)
 Maria Bramsen (rap 7)
 Jan Sivertsen (trommer 2, 3, 4, 9)
 Søren Frost (trommer 5, 7, 8, 10)
 Sune Munkholm Pedersen (synth, vocoder)
 Jesper Ranum (synth 11)
 Chief 1 (human beatbox 7)
 Ruth Hald, Maria Bramsen (kor)
 Helle Sørensen, John von Daler, Marianne Sørensen, Olav Gudnasson (strygekvartet 2, 10)

Referencer 

Album fra 1997
Danser med drenge-album
Skovkro (Hanved)

Skovkro (dansk) eller Altholzkrug (tysk) er en landsby beliggende ved randen af Hanved Skov få kilometer sydvest for Flensborg i Sydslesvig i det nordlige Tyskland. Landsbyen har sit navn fra en forhenværende kro på stedet. Den blev første gang navnt 1710. Med etableringen af en ny chaussé mellem Flensborg og Husum blev der syd for Skovby oprettet en ny kro, hvorefter Skovkro også kom til at hedde Gammel Skovkro. Bebyggelsen omkring den nye kro kom efterhånden til at hedde Ny Skovkro. Under den 2. Slesvigske krig holdt den 7. regiment og ryttere fra 4. division en linje besat syd om Skovkro og Hanved Skov til Meden Aa.

Landsbyen ligger i dag imellem motorvejen A 7/E45 i vest og den nord-sydgående banestrækning mellem Flensborg og Hamborg i øst. I nord er landsbyen sammenvokset med Flensborg-bydelen Sporskifte. Ved grænsen til Flensborg i Oggesmose findes endnu i dag grænsestene, som markerede Flensborg bys grænse mod syd. De blev opstilt af herredets sandemænd, tilsvarende hedder en af stenene Sandemændssten.

Administrativt hørte landsbyen under Jaruplund-Vedding kommune indtil denne blev indlemmet i Hanved i 2008. I den danske periode før 1864 hørte Skovkro under Hanved Sogn i Vis Herred (Flensborg Amt, Sønderjylland).

Eksterne henvisninger

Noter 

Hanved
David J. Gross

David Jonathan Gross (født 19. februar 1941) er en amerikansk teoretisk partikelfysiker og strengteoretiker. Sammen med Frank Wilczek og David Politzer modtog han nobelprisen i fysik i 2004 for deres opdagelse af asymptotisk frihed. Gross er Chancellor’s Chair Professor i teoretisk fysik Kavli Institute for Theoretical Physics på University of California, Santa Barbara og var tidligere deres KITP-direktør og Frederick W. Gluck Chair i Theoretical Physics. Han er også fakultetsmdelem i UC Santa Barbara Physics Department og involveret i Institute for Quantum Studies på Chapman University i Californien. Han er udenlandsk medlem af Chinese Academy of Sciences.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
H. David Politzer

Hugh David Politzer (født 31. august 1949) er en amerikansk teoretisk fysiker ved California Institute of Technology. Han modtog nobelprisen i fysik i 2004 sammen med David Gross og Frank Wilczek for deres opdageles af asymptotisk frihed i kvantekromodynamik.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Frank Wilczek

Frank Anthony Wilczek (født 15. maj 1951) er en amerikansk teoretisk fysiker og matematiker. Han modtog nobelprisen i fysik i 2004 sammen med David Gross og H. David Politzer for deres opdagelse af asymptotisk frihed ved stærk kernekraft

Han er ansat som Herman Feshbach Professor i fysik på Massachusetts Institute of Technology (MIT), og han er Founding Director af T. D. Lee Institute og Chief Scientist Wilczek Quantum Center, Shanghai Jiao Tong University (SJTU), Distinguished Origins Professor ved Arizona State University (ASU) samt professor på Stockholms Universitet.

Han er også medlem afe Scientific Advisory Board på Future of Life Institute.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Ny Skovkro (Hanved)

Ny Skovkro (dansk) eller Neuholzkrug (tysk) er en landsby beliggende sydvest for Hanved Skov få kilometer sydvest for Flensborg i Sydslesvig i det nordlige Tyskland. Landsbyen har fået navn efter en kro, som blev oprettet 1843 i forbindelse med etableringen af den nye chaussé mellem Flensborg og Husum. Kroen kom til at afløse en ældre kro i Skovkro . Øst for landsbyen løber den nord-sydgående banestrækning og motorvej A 7/E45. I den danske tid rådede landsbyen over en station på banestrækningen Flensborg-Husum. Vest og syd for Ny Skovkro ligger landsbyerne Havrup (Haurup), Hyllerup (Hüllerup) og Barderup, sidstnavnte i Oversø Sogn.

Administrativt hørte landsbyen under Jaruplund-Vedding kommune indtil denne blev indlemmet i Hanved i 2008. I den danske periode før 1864 hørte Ny Skovkro under Hanved Sogn i Vis Herred (Flensborg Amt, Sønderjylland).

Eksterne henvisninger

Noter 

Hanved
Plus fours

Plus fours er en type knæbukser, der går 4 inches (ca. 10 cm) under knæet, og de er således 4 inches længere end knickerbockers, deraf navnet. Knickerbockers er normalt blevet forbundet med sportstøj siden 1860'erne. Plus fours blev introduceret i 1920'erne, og blev populære blandt sportsfolk, særligt golfspillere og jægere, da de tillod større bevægelsesfrihed en nikkers.

Plus fours blev introduceret i USA af Edvard, prins af Wales (den senere Edvard 8., under en rejse i 1924.

De blev senere gjort populære igen af den professionelle golfspiller Payne Stewart (aktiv 1982-1999), som bar dem under PGA Tour.

I 2008 producerede André Benjamins plus fours til sin Benjamin Bixby tøjmærke, som var baseret på tøj båret af atleter fra Ivy League i 1930'erne.

Der findes andre typer lignende knæbukser, som plus twos, plus sixes, og plus eights hvis længde ligeledes er defineret ud fra antallet af inches under knæet.

Tegneseriefiguren Tintin fra Tintins oplevelser er iført plus fours, der igen var inspireret af den dansk skuespiller Palle Huld.

Referencer 

Bukser
Danske Gymnasier

Danske Gymnasier er en dansk forening for de almene gymnasier (STX) og 2–årige HF-kurser, som rådgiver gymnasierne og varetager sektorens uddannelsespolitiske interesser. Foreningen bygger på den tidligere Gymnasieskolernes Rektorforening. Foreningens nuværende navn og formål blev vedtaget i 2014. Foreningen ledes af en bestyrelse som består af 11 medlemmer. En formand, to næstformand valgt på den årlige generalforsamling for en periode på to år. Derudover regionsvalgte rektorer fra regionerne i Danmark, valgt for to år af rektorerne i regionen.

Formænd 
2013-2017: Anne-Birgitte Rasmussen (valgt som formand for Gymnasieskolernes Rektorforening i 2013)
2017-2021: Birgitte Vedersøe
2021-nu: Henrik Nevers

Referencer

Eksterne henvisninger 
Danske Gymnasiers hjemmeside

Gymnasier
Anne-Birgitte Rasmussen

Anne-Birgitte Rasmussen (født 21. april 1959 i København) er uddannet cand.scient. i matematik og fysik ved Københavns Universitet i 1984 samt Master of Public Governance (MPG) ved CBS i 2012. Efter endt kandidatuddannelse blev hun adjunkt på Borupgaard Amtsgymnasium (1985-1991) og siden lektor ved Helsinge Gymnasium (1991-2001). Hun er rektor for Københavns åbne Gymnasium (2001-d.d.) og var formand for Gymnasieskolernes Rektorforening 2013-2014. Foreningen skiftede navn til Danske Gymnasier i 2014, og Anne-Birgitte Rasmussen var formand for foreningen i perioden 2014-2017.

Referencer 

Foreningsformænd fra Danmark
Gymnasielærere fra Danmark
Rektorer fra Københavns Åbne Gymnasium
Personer fra København
Alumni fra Københavns Universitet
Marianne Zibrandtsen

Marianne Zibrandtsen (født 8. oktober 1951) er uddannet cand.mag. i dansk og religion ved Københavns Universitet (1980). Efter endt uddannelse var hun først adjunkt og siden inspektor ved Allerød Gymnasium (1980-93). Marianne Zibrandtsen var rektor ved Aurehøj Gymnasium fra 1993 og til hun gik på pension i 2016. Hun var formand for Gymnasieskolernes Rektorforening 1998-2002 og har desuden siddet i en lang række råd og udvalg i Undervisningsministeriet og på Københavns Universitet.

Marianne Zibrandtsen har blandt andet været formand for bestyrelsen i Fondet Dansk-Norsk Samarbejde (1998-2009), medlem af Unicefs præsidium (2007-2013), medlem af bestyrelsen i Velux Fonden og Villum Fonden (2005-2015) samt bestyrelsesformand for Øregaard Museum (2004-d.d.).

Marianne Zibrandtsen blev ridder af Dannebrogordenen (2000).

Referencer

Eksterne henvisninger 
 Marianne Zibrandtzen i Kvinfos ekspertdatabase

Gymnasielærere fra Danmark
Rektorer fra Danmark
Aurehøj Gymnasium
Foreningsformænd fra Danmark
Riddere af Dannebrog
Nykirke (Stenbjergkirke)

Nykirke (dansk) eller Neukirchen (tysk) er en landsby beliggende ved Flensborg Fjord i det nordlige Angel (Sydslesvig) i det nuværende Nordtyskland. Den omfatter selve Nykirke og bebyggelsen Nyby 800 m sydøst herfor. Nærliggende landsbyer er Rojkær, Kalleby og Dollerupskov. Ud mod Østersøen findes en op til 15 meter høj klint (Nykirke Kløft).

Stedet blev 1618 erhvervet af med-hertug Hans den Yngre sammen med Nybøl gods med det formål at bygge en ny handelsplads ved Flensborg Fjords udmunding. Planerne blev dog senere droppet efter modstand fra Flensborg by og kongen. Til overs blev den lille landsby Nyby. Hertug Hans havde i årene før allerede bygget Lyksborg Slot (på ruinerne af Ryd Kloster) og gården Frederiksdal (ved landsbyen Kastrup).

I årene 1621 / 1622 blev cirka 800 meter nordøst for Nyby landsbyens nye kirke opført. Efterhånden fik hele landsbyen navnet Nykirke. Stednavnet er første gang dokumenteret 1648. Ifølge sagnet blev kirken bygget som sonoffer, fordi hertugen skal have ladet bønderne fra omegnen henrette for tyveri, uskyldig. Kirken er opført i mursten. Tårnet har lavt spir. Våbenhuset kom til i 1793. Med kirkens opførelse blev Nykirke sogneby i Nykirke Sogn under Munkbrarup Herred (Flensborg Amt, Sønderjylland). Fra 1818 til 1840 og igen fra 1992 er sognet forbundet med det omgivne Kværn Sogn (Ny Herred). Kirkesproget var indtil 1864 blandet dansk-tysk. Sognet havde en enkel sandemand. I dag hører landsbyen under Stenbjergkirke kommune i Slesvig-Flensborg kreds. Nykirke havde 2013 120 indbyggere. Vest for Nykirke-Nyby munder Stenbækken ud i Østersøen.

Den danske pædagog Johann Frederik Oest (10. dec. 1755 - 14. jan. Bernstoffsminde, Fyn) er født i Nykirke.

Eksterne henvisninger

Noter 

Stenbjergkirke
WWW (flertydig)

WWW er en forkortelse for World Wide Web, men kan også have flere betydninger, heriblandt:

 WorldWideWeb - en tidlig browser
 WWW (band) - et tjekkisk band
 Wawa (sprog) - et sprog, som tales i Nigeria og Cameroun, med ISO 639-3-koden www
 www - et bredt anvendt subdomæne i internetadresser
VVV

VVV kan have flere betydninger, heriblandt:

 Venlose Voetbal Vereniging Venlo, kort VVV-Venlo - en hollandsk fodboldklub
 VVV (tidsskrift) - et surrealistisk tidsskrift, der udkom 1942-44
Terese Pedersen

Terese Hosking Pedersen (født 27. april 1980 i Sandefjord) er en tidligere kvindelig norsk håndboldspiller, der nåede at spille 83 landskampe for det norske landshold. Hun debuterede på landsholdet 3. august 2004 mod Sverige.

Hun har tidligere optrådt for Larvik HK, Byåsen HE, østrigske Hypo Niederösterreich og danske Randers HK.

Referencer

Eksterne henvisninger 
 

Håndboldspillere fra Norge
Håndboldspillere fra Byåsen IL
Personer fra Sandefjord
Håndboldspillere fra Randers HK
Håndboldspillere fra Larvik HK
Håndboldspillere fra Hypo Niederösterreich
UUU

UUU, Uuu eller uuu kan have flere betydninger, heriblandt:

 Uuu (forkortelse af unununium) - det midlertidige, systematiske symbol for røntgenium
 U (sprog) - et austroasiatisk sprog med ISO 639-3-koden uuu
 uuu (uracil-uracil-uracil) - den ene af de to codoner for fenylalanin
Small Danish Hotels

Small Danish Hotels er en dansk forening af danske kroer og hoteller, der har har hjemsted i Horsens. Small Danish Hotels blev oprettet i 1981 under navnet Danske Kroer & Hoteller, men udgangspunktet gik tilbage til 1960'erne, hvor en række jyske kroer indledte et samarbejde. Dette blev med tiden til sammenslutningen Dansk Kroferie. Foreningen tog navneforandring til det nuværende navn i 2012.

Foreningen optager individuelt ejede kroer, hoteller, slotte og herregårde i Danmark som medlemmer.

Medlemmer 

I deres hotelguide fra 2020 er der angivet 65 kroer, hoteller, herregårde m.v., som tilknyttet Small Danish Hotels, heriblandt:
 Absalon Hotel, København
 Dragør Badehotel, Dragør
 Fuglsangcentret, Fredericia
 Hindsgavl Slot, Middelfart
 Brobyværk Kro, Odense 
 Bechs Hotel, Tarm
 Bandholm Badehotel, Bandholm 
 Hotel Phønix, Hjørring
 Agerskov Kro og Hotel, Agerskov
 Fjordgaarden, Ringkøbing

Referencer

Eksterne henvisninger 
 

Organisationer fra Danmark
Restauranter i Danmark
Etableret i 1981
SSS

SSS kan have flere betydninger, heriblandt:

 SSS-øerne - fællesbetegnelse for øerne Saba, Sint Eustatius og Sint Maarten
 Sweden Solar System - en model af Solsystemet i Sverige
 Short Sharp Shock - britisk trash metal-band
 SSS (EP) - bandets debut-EP
 Sigue Sigue Sputnik - britisk new wave-band
 Svensk socialistisk samling - svensk nazistparti, oprindeligt Nationalsocialistiska Arbetarpartiet
 Single-serving site - en type website, der kun gør én ting
 Svenska Spårvägssällskapet - svensk forening
VM i bandy 2004 (kvinder)

Verdensmesterskabet i bandy for kvinder 2004 var det første VM i bandy for kvinder. Mesterskabet bliver arrangeret af Federation of International Bandy og afviklet i Lappeenranta, Finland i perioden 18. - 22. februar 2004.

Mesterskabet blev vundet af Sverige, som besejrede Rusland i finalen med 7-0. Bronzemedaljerne gik til værtslandet Finland, der vandt over Norge i bronzekampen med 8-1.

Resultater

Indledende runde 

De fem spillede en enkeltturnering alle-mod-alle, hvorefter de fire bedste hold gik videre til semifinalerne. Alle kampe, bortset fra finalen, blev spillet 2 × 30 minutter, mens finalen blev afviklet over 2 × 45 minutter.

Slutspil

Semifinaler

Bronzekamp

Finale

Samlet rangering

Se også 
 VM i bandy 2004 (for mænd)

Kilde 
 Bandysidan - World Championships Women 2003/04  

2004 (kvinder)
Bandy i 2004
Sport for kvinder
Sport i Lappeenranta